קסם

ישנם סוגים שונים של קסמי זימון אבל כולם עונים על מספר כללים בסיסיים.

מכשפים הם בטבעם זאבים בודדים, אין בתי ספר לקסם, אין מסורות ארוכות שנים ואין קנוניות עתיקות או חדשות לשליטה עולמית.
המכשף מהגדרתו יוצא מחוץ לחוויה האנושית ולכן קשה לו ליצור את הקשר האנושי הדרוש לבניית ארגון רחב של קוסמים. מכשף בודד יכול ליצור לו כת של עוזרים, או אפילו לקחת תלמיד או שניים אבל זה תמיד יהיה משהו ברמה האישית.

אין קשר בין כל ה"ידע"  האנושי על קסם, שדים ורוחות לכישוף אמיתי. כל הספרות הענפה על מאגיה שחורה, לבנה ובצבעי פולקה היא רק ספרות פנטזיה שאין בינה לבן שדים שום דבר אמיתי כמו כן כל שמות המלאכים, שדים רוחות וסיפורים על ישויות שונות הם רק סיפורים ללא קשר לשדים.  למעשה מאחר ומכשפים בהגדרה הם בודדים כמעט ואין ספרים וטקסטים של קסם או רשימות שדים.

ממלכת המכשפים , לפני הספירה, לתקופה קצרה קמה ממלכה שנשלטה ע"י מכשף או קבוצת מכשפים, לא ברור היכן הם ישבו ומה הקשר בינם לבין הפלישתים והכנענים הקדומים. יש מספר עדויות שהממלכה הייתה באזור בית גוברין מרשה, הרבה לפני תקופת הורדוס. הממלכה קרסה לאחר פחות ממאה שנה ונחרבה לחלוטין. הרבה מהקרבות המכושפים נעשו באזור עמק האלה ולכן עד היום ניתן למצוא שם שרידים מכושפים וכלים המכילים שדים. הערכה גסה היא כי עד כעשרה אחוז מהגלוסקמאות מהתקופה מכילים או הכילו שד או מספר שדים כלואים.

רוב המכשפים שומרים על קשר מסוים אחד עם השני. זה פחות חברות ושיתוף פעולה אלא יותר הכרות של דע את יריבך, כמו בפוליטיקה, אתה מכיר את השחקנים האחרים דואג לאינטרסים שלך וכשצריך משתף פעולה.

קסם זימון הוא שבירה של הטבע, הבאה של משהו אחר ושונה מהמציאות ולכן תמיד יכלול בתוכו מרכיבים לא טבעיים ששוברים את הנורמה. הרוב המוחלט של המכשפים עוסקים בכישוף מהאסכולה הארכאית , לאחרונה התחילו להופיע מכשפים חדשים מהאסכולת החדשנית .

יש מספר מועט של מכשפים בעולם, בארץ ישראל יש כמות גדולה מהרגיל (ארץ קודש או כל הסבר פסודאו מיסטי אחר), בכל העולם יש מספר מאות של מכשפים, בשפלה גוש דן יש כעשרים או שלושים מכשפים, ועוד מספרים בודדים בצפון ובדרום.

לכל מכשף יש רעיון מי ומה הם שדים, אבל מספר דברים נכונים לכל השדים:

כל השדים רוצים להגיע לעולם/מציאות שלנו.

שדים לא מספרים מאיפה הם הגיעו, וגם אלה שמספרים לא מובנים וסותרים אחד את השני ואפילו את עצמם בקביעות, כך שאו שכל השדים משקרים, לא זוכרים מהיכן באו או שהחוויה כל כך שונה מהמציאות שלנו שאי אפשר להבין אותה.

למרות ששדים מכירים שדים אחרים ויש להם מערכת יחסים מסוימת איתם. לא נראה שיש איזו ארגון גג של שדים או שיש להם אג'נדה משותפת. הם יכולים לספר למכשף על שדים אחרים שהם מכירים ולהמליץ לזמן או לא לזמן אותם אבל ככל הנראה שדים הם כמו חתולים, עובדים לבד אבל מכירים את האחרים שבאזור.

## האסכולה הארכאית

חשוב לציין שאין סמכות ארכאית שסיכמה את כל הזרים, תתי הזרמים והפרטים הבודדים השייכים לאסכולה זאת. הנכתב משקף קווים כלליים משותפים למכשפים מאסכולה זאת. אין המכשפים מאסכולה זאת מחשיבים את עצמם חלק מארגון גג או מאמינים באותה פרדיגמה.
האסכולה הארכאית מכילה את רוב המכשפים, לפי הארכאיים השדים מגיעים ממלכה אחרת, ממלכה הנוגדת את המציאות שלנו. השדים לכן נוגדים את הסדר הטבעי של העולם והנוכחות שלהם היא פגיעה בטבע. לכל מכשף יש את הרעיונות שלו מה הם שדים ומהיכן הם מזומנים.
בגדול ניתן לחלק את האסכולה הארכאית לפי שני פרמטרים **שיטה וגישה**.

### גישה

הגישה של המכשף תשפיע על הכלים שהוא ישתמש והדרך בה הוא יבין ויגדיר את השדים. שתי הגישות העיקריות הינן אנימיזם ומכניזם .

#### אנימיזם

אנימיזם נטוע בשורשיו הרבה לפני החשיבה המדעית הסדורה, לפי גישה זו לכל דבר בעולם יש רוח שניתן להתקשר איתה. מכשפים בשיטה זאת מנסים לפתות שדים להגיע ע"י יצירת תנאים שיאפשרו לשדים לחצות בקלות. תנאים אלו שוברים את המציאות הטבעית ויוצרים מספיק תחושה של זרות כדי לאפשר לשד להגיע (או לחילופין להכניס את התודעה של המכשף למצב נפשי כזה שהוא יוכל לפתוח דרך לשד).

**כלים** - בתשורות שונות ניתנות כדי לפייס את הרוחות, לרוב בצורה של הקרבת קורבן חי או חפץ בעל חשיבות למכשף. סמים מעוררי הזיות כמו גת וחשיש גם נצרכים כדי להכניס את המכשף למצב חשיבה אחר.
**שפה** - שפות שמיות מתאימות מאוד לזימון שדים (אין שדים דוברי לטינית). שפות עתיקות ומתות נוחות יותר לתקשר ולמן שדים, כך ששימוש בעברית מודרנית אפשרי אבל יהיה יותר קל לזמן שד בארמית או אכדית או כל שפה לא מדוברת.
**מיקום** – פחות חשוב אבל ככל שהמיקום יותר זר וגורם הרגשת אי נוחות למכשף הוא יתאים יותר, תל קבורה בלילה ללא ירח יעבוד יותר טוב מאשר סלון הבית באמצע היום אבל שני המקומות יעבדו.
**שמות של שדים** – השדים שמגיעים הם לרוב בעלי שמות מקראים וכנענים עתיקים כמו אשבעל, חירם, אשתורת, ישיש ועוד.

#### מכניזם

מכניזם מתייחס לשדים כאל עוד צורה של כוח שניתן להשתמש בו. המכניזם מבין שהשדים באים מחוץ לטבע לכן אין הם מצייתים לחוקי הטבע אבל הם פועלים לפי חוקים אחרים שלא ידועים או ברורים לנו. כדי לזמן את השד יש ליצור סביבה קרובה לסביבת הבית של השד על מנת שהוא יוכל לעבור לעולם שלנו.

**כלים** – המכניזם נשען מאוד על שימוש בכלים מדעיים, מחומרים כימיים ותערובות מוזרות לכלי ניתוח ועוד, תמיד יהיה לכלים טוויסט זר ומוזר, נוזלים שחורים צמיגים, גלגלי שיניים עם קורים אורגניים ועוד. פרדיגמה מדעית אמתית לא תצליח להבין את הכלים הנ"ל והשימוש בהם כי הם מעבר לסיבתיות טבעית. חלק מהמכשפים משתמשים בסמי הזיה כדי להגיע למצב תודעתי שמאפשר הבנה של מכניזם השדים.
**שפה** – שימוש בשפה הוא פחות קריטי, שפה כתובה ביחוד נוסחאות ארוכות עם סימנים לא מוכרים וללא תשובות ברורות ישמשו כאמצעי טוב.
**מיקום** – לרוב המכשף יהיה בסדנה/מעבדה שלו בזמן זימון שדים, חלק מהציוד ידרוש כלים גדולים וכבדים או כוח חשמלי ניכר.
**שמות של שדים** – המכניסטים פחות רואים בשד ישות נפרדת ולכן נוהגים לתת להם שמות שמתייחסים לתפקוד שלהם  או לתיאור פיזיולוגי שלהם.

### שיטה

אם הגישה מייצגת איך המכשף מבין ומתייחס לשדים השיטה היא הדרך שבה הוא מביא את השדים לעולמנו.
ישנם שתי דרכים עיקריות לשימוש בקסם שמזמן את השדים, הטמעה והגשמה.

#### הטמעה

בהטעמה המכשף לוקח את תמצית השד ומטמיעה אותה לתוך חפץ (item ), או יצור חי ( parasite, possessor) . הטמעה נחשבת שיטה עדינה יותר ופחות ברוטלית על המציאות. למעשה הטמעה אפשרית גם כשהמכשף אינו חושב שהוא מזמן שדים, שתי דוגמאות הן בעל האוב (necromancer) שמזמן את רוח המת להנפיש גופה או הפרופסור שמזריק למתנדב סם קרב שיהפוך אותו לחייל על.

#### הגשמה

הגשמה היא תהליך אלים בו המכשף קורע את חומות המציאות ומכניס שד למציאות שלנו, זה יכול להיות שד מפלצתי שצורתו האמיתית מוסתרת (inconspicuous ) או שד דמוי אנוש (passer). המכשף צריך להכין את הדרך שבה הוא יגשים את השד למציאות.

### הנבערים

לא ממש אסכולה בפני עצמה אלא תיאור של מכשפים שלא יודעים שהם כאלו, הקשר בין מכשף לשד יוצר יכולת בסיסית מסוימת כאשר מכשפים משקיעים זמן ומשאבים ללמוד ולשפר יכולת זאת. הנבערים מצד שני מסיבה כזאת או אחרת לא למדו קסם. רוב הסיכויים שהשד שלהם הוא יהיה היחידי. דוגמאות – חייל מתנדב שהושתל בו פרזיט או אקדוחן אוונגליסט שנושא אקדח שד.

## האסכולה החדשנית

בניגוד לאסכולה הארכאית המכשפים של האסכולה החדשנית הם כולם פורצי דרך.  כל מכשף מתעסק בתחום שהוא היחידי בו ומגלה אותו בתנועה. האסכולה החדשנית התחילה להופיע בתחילת המאה ה 21 ועדיין לא הגדירו אותה בפירוט.
מה שמשותף לאסכולה זאת זה שהשדים מהאסכולה החדשנית הינם מזן אחר לגמרי משדי האסכולה הארכאית ולרוב קשורים לתופעות מודרניות עכשוויות.
דוגמאות לאסכולה זאת הם שדי רשת הקיימים רק בתוך האינטרנט, ושדים חשמליים המתקיימים בתוך רשתות חשמל.